**ДОГОВОР**

**ЗА АБОНАМЕНТНА ПОДДРЪЖКА НА ЛИЦЕНЗИ ЗА ПРОДУКТИ НА SYMANTEC**

**И ОСИГУРЯВАНЕ НА ПОМОЩ ПРИ ВЪЗНИКВАНЕ НА КРИЗИ**

Днес, … … 2016 г., в гр. София, между:

**БЪЛГАРСКАТА НАРОДНА БАНКА**, със седалище и адрес на управление: гр. София 1000, пл. „Княз Александър I“ № 1, код по БУЛСТАТ: 000694037, представлявана от СНЕЖАНКА ДЕЯНОВА - главен секретар и ТЕМЕНУЖКА ЦВЕТКОВА - главен счетоводител, наричана по-нататък в договора за краткост **ВЪЗЛОЖИТЕЛ**, от една страна,

и

……………………………………, със седалище и адрес на управление: ………………..…, ЕИК …….…, представлявано от ………., наричано по-нататък в договора за краткост **ИЗПЪЛНИТЕЛ**, от друга страна,

на основание чл. 14, ал. 4, т. 2 от Закона за обществените поръчки (ЗОП) и Протокол за класиране на участниците и определяне на изпълнител на поръчката на Главния секретар на БНБ от ….................2016 г., се сключи настоящият договор за следното:

**I. ПРЕДМЕТ НА ДОГОВОРА**

**Чл. 1.**(1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извърши услугата по предоставяне на абонаментна поддръжка на продукти Symantec, посочени в таблицата по-долу, и осигуряване на помощ при възникване на кризи, както следва:

| **№** | **Описание** | **Кол.** | **Symantec Part No.** |
| --- | --- | --- | --- |
| 1. | SYMC ENDPOINT SUITE WITH EMAIL 1.0 PER USER BNDL MULTI PROD SUB LIC REWARDS BAND C ESSENTIAL 12 MONTHS | 900 | **IBNFOZS1-EI1RC** |
| 2. | SYMC GHOST SOLUTION SUITE 3.1 PER DEVICE RENEWAL ESSENTIAL 12 MONTHS REWARDS BAND C | 10 | **8EXXOZZ0-ER1RC** |
| 3 | Помощ при възникване на кризи до 10 инцидента | 10 |  |

(2) Предоставянето на абонамента за антивирусна и антиспам защита (позиция № 1 от таблицата по ал. 1) включва едногодишна поддръжка от тип „ESSENTIAL“ по програма „REWARDS“ за продукта „Symantec Endpoint Suite Enterprise Edition“ версия 1.0 и обхваща:

1. безплатно актуализиране на програмните продукти в състава на Symantec Endpoint Suite Enterprise Edition (Symantec Endpoint Protection, Symantec Endpoint Encryption, Symantec Mobile Device Management, Symantec Mobile Threat Protection, Symantec Messaging Gateway, Symantec Gateway Email Encryption, Symantec Mail Security for Microsoft Exchange /с включен Symantec Premium Antispam/) до последната им версия и през целия период на поддръжката, ако през него производителят произведе по-нова версия;
2. актуализация на всички компоненти на антивирусните продукти – самата програма, вирусни дефиниции и сканиращите алгоритми;
3. право на достъп до ресурсите по поддръжка на производителя – Web Site, изпращане на щамове от зарази до „Digital Immune System“, телефонни обаждания на Help Desk и др.

(3)Предоставянето на абонамента на софтуера за клониране и образи на дискове (позиция № 2 от Таблицата по ал. 1) включва едногодишна поддръжка по програма „REWARDS“ за продукта „Symantec Ghost Solution Suite“ версия 2.5 и обхваща:

1. безплатна актуализация на програмния продукт до последната му версия към момента на сключване на договора и през целия период на поддръжката, ако през него производителят произведе по-нова версия;
2. право на достъп до ресурсите по поддръжка на производителя – web site, телефонни обаждания на Help Desk и др.

(4)Помощта в случай на възникване на кризи чрез включване на експерти на **ИЗПЪЛНИТЕЛЯ** (позиция № 3 от Таблицата по ал. 1) е със следните параметри:

1. количество – до 10 (десет) инцидента за периода на договора;
2. време на реакция – до 2 (два) часа от уведомяването;
3. време за отстраняване – неопределено до излизането от кризисната ситуация;
4. начин на уведомяване – чрез електронна поща и връзка с лицето за контакт по мобилния телефон, посочени в чл. 15 от договора.

(5) За извършените услуги по ал. 2 и 3 **ВЪЗЛОЖИТЕЛЯ** и **ИЗПЪЛНИТЕЛЯ** подписват двустранен приемателно-предавателен протокол.

**II. ЦЕНИ И НАЧИН НА ПЛАЩАНЕ**

**Чл. 2.** (1)Общатацена за предоставяне на услугите, предмет на договора, е в размер на …(…) лева без ДДС, формирана на база единичните цени, посочени в Предлаганата цена в офертата на **ИЗПЪЛНИТЕЛЯ.**

(2)В посочената в ал. 1 цена са включени всички разходи на **ИЗПЪЛНИТЕЛЯ**.

(3)Плащането се извършва от **ВЪЗЛОЖИТЕЛЯ** с преводно нареждане по банковата сметка на **ИЗПЪЛНИТЕЛЯ** в срок до 5 (пет) работни дни от подписване на приемателно-предавателния протокол по чл. 1, ал. 5 и след представяне на фактура от страна на **ИЗПЪЛНИТЕЛЯ**.

(4) Банковата сметка на **ИЗПЪЛНИТЕЛЯ** е както следва:

**Банка: …**

**IBAN: …**

**ВIС: …**

**III. СРОК НА ДОГОВОРА**

**Чл. 3.**(1) Срокът на договора е една година, считано от датата на подписването му от двете страни. Датата на подписване на договора е датата, посочена в деловодния номер на **ВЪЗЛОЖИТЕЛЯ** на стр. 1 от настоящия договор.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 4. ИЗПЪЛНИТЕЛЯТ** има право да:

1. получи цената по договора, съгласно определения начин на плащане;

2. иска приемане на извършената работа по изпълнение на услугата от **ВЪЗЛОЖИТЕЛЯ**.

**Чл. 5. ИЗПЪЛНИТЕЛЯТ** се задължава да:

1. извършва дейностите в пълно съответствие на посоченото в офертата, която е представил и съгласно условията на настоящия договор;

2. да предостави актуализациите и новите версии на програмните продукти по чл. 1, ал. 2 и 3 до последната им версия, както и актуализациите на всички компоненти на антивирусните продукти, налични от 30.03.2016 г. до сключването на договора.

3. оказва помощ на **ВЪЗЛОЖИТЕЛЯ** в случай на възникване на инциденти – до 10 (десет) броя за срока на договора, чрез изпращане и/или включване на негови експерти;

4. в случай на възникване на инциденти да предприеме действия и да започне практическа работа по отстраняването на възникналия инцидент до 2 (два) часа от уведомяването му от страна на **ВЪЗЛОЖИТЕЛЯ**, като оказва помощ на **ВЪЗЛОЖИТЕЛЯ** до пълното отстраняване на инцидента;

5. предоставя поддръжката по начин, съответстващ на стандартите, установени от фирмата - производител Symantec;

6. предоставя на **ВЪЗЛОЖИТЕЛЯ** услугите, предмет на настоящия договор на следния адрес: гр. София, 1000, пл. „Княз  Александър I” №  1;

7. създаде организация, която да гарантира, че персоналът, зает с изпълнението на договора се е запознал с корпоративната политика за информационна сигурност на **ВЪЗЛОЖИТЕЛЯ** и всички подчинени документи, както и че всеки член на екипа на **изпълнителя** е подписал декларация, удостоверяваща, че горното условие е изпълнено, и че е съгласен да спазва разпоредбите в посочените документи;

8. не предоставя на физически и юридически лица документи и информация, свързани с изпълнението на настоящия договор, без изричното писмено съгласие на **ВЪЗЛОЖИТЕЛЯ**;

9. спазва правилата за достъп до сградите на БНБ при спазване на пропускателния режим и работното време в сградата, съгласно вътрешните правила на **ВЪЗЛОЖИТЕЛЯ**;

10. осигури при работата на неговия персонал на територията на БНБ изпълнението на изискванията на Закона за здравословни и безопасни условия на труд и на подзаконовите нормативни актове в тази област, както и спазването от неговия персонал на инструкциите и правилата по безопасност на **ВЪЗЛОЖИТЕЛЯ**, скоито те са запознати и на инструкциите на **ИЗПЪЛНИТЕЛЯ.**

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6. ВЪЗЛОЖИТЕЛЯТ** има право да:

1. прави проверка относно изпълнението на договора;

2. изисква познаването и спазването на политиките за информационна сигурност, установени с корпоративната политика за информационна сигурност и всички подчинени документи.

**Чл. 7. ВЪЗЛОЖИТЕЛЯТ** се задължава да:

1. заплати цената по чл. 2, ал. 1 от настоящия договор при условията и по начина, посочени в него;

2. осигурява достъп на **ИЗПЪЛНИТЕЛЯ** до сградите си, с оглед изпълнение на неговите задължения по този договор.

**Чл. 8**. **ВЪЗЛОЖИТЕЛЯТ** провежданачален инструктаж на персонала на **ИЗПЪЛНИТЕЛЯ** при работа на територията на **ВЪЗЛОЖИТЕЛЯ,** в съответствие с Наредба № РД-07-2 от 16 декември 2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд (обн., ДВ., бр. [102](http://linux-ciela/Dispatcher.aspx?Destination=Document&Method=OpenEdition&DocId=2135655309&Category=normi&Edition=0&lang=bg-BG) от 22 декември 2009 г. с изм.) и с предвидения в БНБ вътрешен ред за провеждането на начален инструктаж. Другите видове инструктажи на персонала на **ИЗПЪЛНИТЕЛЯ**, предвидени в Наредбата, се провеждат от **ИЗПЪЛНИТЕЛЯ** по ред и начин, определени от него**.**

**VІ. НЕУСТОЙКИ**

**Чл. 9.** (1) При забава на плащане, **ВЪЗЛОЖИТЕЛЯТ** дължи неустойка на **ИЗПЪЛНИТЕЛЯ** в размер на 0,5% от стойността на забавеното плащане за всеки просрочен ден, но не повече от 10% от тази сума.

(2) При забавено изпълнение на задължение по договора от страна на **ИЗПЪЛНИТЕЛЯ**, същият заплаща на **ВЪЗЛОЖИТЕЛЯ** неустойка в размер на 0,5% от цената по чл. 2, ал. 1 за всеки просрочен ден, но не повече от 10% от тази сума.

(3) При забавено изпълнение, продължило повече от 20 (двадесет) дни, **ВЪЗЛОЖИТЕЛЯТ** има право да прекрати едностранно договора без да дава допълнителен срок за изпълнение, като освен неустойката за забава има право и на неустойка за неизпълнение в размер на 10% от цената по чл. 2, ал. 1.

(4)**ВЪЗЛОЖИТЕЛЯТ** може да претендира обезщетение за нанесени вреди и пропуснати ползи по общия ред, в случай, че превишават размера на уговорените в договора неустойки.

**VII. ПРЕКРАТЯВАНЕ НА ДОГОВОРА**

**Чл. 10.** Договорът може да бъде прекратен по взаимно съгласие между страните, изразено в писмена форма.

**Чл. 11.** При виновно неизпълнение на задължения на една от страните, извън случая по чл. 9, ал. 3, договорът може да бъде развален от изправната страна с 20 (двадесет) дневно писмено предизвестие до неизправната страна.

**VIII. ЗАКЛЮЧИТЕЛНИ РАЗПОРЕДБИ**

**Чл. 12.** Когато неизпълнението на този договор се дължи на възникването на непреодолима сила, изпълнението на задълженията по него на всяка от страните се спира за времето на действие на непреодолимата сила.

**Чл. 13.** Непреодолима сила е непредвидено или непредотвратимо събитие от извънреден характер, което възниква след подписването на този договор, като пожар, наводнение или друго природно бедствие, стачки, саботаж, бунтове, състояние на война, ембарго и др.

**Чл. 14.** Страната, която не може да изпълни задълженията си по този договор поради непреодолима сила, не носи отговорност. Същата е длъжна в срок до 7 (седем) работни дни писмено да извести другата страна за непреодолимата сила и за евентуалните последствия от нея за изпълнението на този договор. В случай, че не изпрати такова известие, страната дължи обезщетение за щетите от това.

**Чл. 15.** Страните определят следните лица, упълномощени да ги представляват при изпълнение на задълженията им по настоящия договор и да подписват предвидените в договора документи (протоколи, уведомления и др.):

За **ИЗПЪЛНИТЕЛЯ:** – …, факс: …, e‑mail: … или с препоръчано писмо на адрес: …

За **ВЪЗЛОЖИТЕЛЯ:** …, факс: …, e‑mail: … или с препоръчано писмо на адрес: ….

**Чл. 16.** Всички спорове, които биха възникнали във връзка с тълкуването или изпълнението на този договор, ще се решават от страните по споразумение, а когато това се окаже невъзможно, спорът ще се отнася за разрешаване пред компетентния български съд по реда на Гражданския процесуален кодекс.

**Чл. 17.** За неуредените в този договор въпроси се прилагат разпоредбите на действащото българско законодателство.

**Чл. 18.** Всички данни, сведения и факти, свързани със сключването и изпълнението на този договор, ще се третират от страните като конфиденциална информация, доколкото в законодателството не се изисква регистрирането или публикуването на дадена информация от него.

Настоящият договор се състави и подписа в 2 (два) еднообразни екземпляра, по един за всяка от страните.

Неразделна част от този договор e Офертата на **ИЗПЪЛНИТЕЛЯ**.

При подписването на договора се представиха следните документи:

1. Документите по чл. 101е, ал. 2 от ЗОП.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**